wickkiey/tamil-wikipedia-markdown huggingface dataset:
# மே 2015


**மே 2015** (*May 2015*), 2015 ஆம் ஆண்டின் ஐந்தாவது மாதமாகும்.  

## சிறப்பு நாட்கள்
- மே 1 - மே நாள்
- மே 1 - உமாபதி சிவாச்சாரியார் குருபூசை
- மே 2 - இசைஞானியார் நாயனார் குருபூசை
- மே 3 - திருக்குறிப்புத் தொண்ட நாயனார் குருபூசை
- மே 4 - சித்திரா பௌர்ணமி
- மே 12 - திருநாவுக்கரசர் குருபூசை

## நிகழ்வுகள்

## இறப்புகள்
- மே 18 - அருணா சான்பாக், இந்திய செவிலியர், வன்புணர்ச்சிக்குள்ளானவர்.
- மே 21 - டேவிட் பிளேக், இங்கிலாந்துத் துடுப்பாட்ட வீரர் (பி. 1925)
- மே 23 - ஜான் ஃபோர்ப்ஸ் நாஷ், நோபல் பரிசு பெற்ற அமெரிக்க கணிதவியலாளர் (பி. 1928)
- மே 30 - அஸ்மத் ரனா, பாக்கித்தானிய துடுப்பாட்டக்காரர் (பி. 1951)
# அ. மா. சாமி

**அ. மா. சாமி** (மே 7, 1935 – அக்டோபர் 8, 2020) என்று அறியப்படும் **அருணாசலம் மாரிசாமி** தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.  

## பிறப்பும் படிப்பும்
முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.  

## படைப்புகள்
சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார். தினத்தந்தி நாளிதழில் நீண்டகாலம் தொடராக வந்த கன்னித்தீவு படக்கதை இவரது படைப்பே ஆகும்.  

1. தமிழ் இதழ்கள் தோற்றம்-வளர்ச்சி
1. திருக்குறள் புதிய உரை

### குரும்பூர் குப்புசாமி என்ற பெயரில் எழுதியவை
; கதை  
1. தீபா

## மறைவு
அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.  

## எழுதிய முக்கிய நூல்கள்
- ஆதித்தனார் போராட்ட வாழ்க்கை (2014)
- சிவந்தி ஆதித்தனார் சாதனைச் சரித்திரம் (2013)
- தமிழ் இதழ்கள் தோற்றம்-வளர்ச்சி (1987)
- திராவிட இயக்க இதழ்கள்
- நாம் தமிழர் இயக்கம்
- வரலாறு படைத்த தினத்தந்தி
- திருக்குறள் செம்பதிப்பு
- தமிழ் இதழ்கள் வரலாறு
- இந்திய விடுதலைப் போர் செந்தமிழ் தந்த சீர்
- இந்து சமய இதழ்கள்
- தமிழ் இசுலாமிய இதழ்கள்
- தமிழ் கிறித்தவ இதழ்கள்
- 19 ஆம் நூற்றாண்டு தமிழ் இதழ்கள்

## விருதுகள்
- மூத்த இதழாளர் விருது (தமிழ் நாடு அரசு)
- பெரியார் விருது (முதல்வர் கருணாநிதி)
- சிறந்த இதழாளர் விருது (சென்னைப் பல்கலைக் கழகம்)
# ஜோஹன் பாயர்



in Bayer's *Uranometria*]]  

**ஜோஹன் பாயர்** (**Johann Bayer** ;1572 &ndash; மார்ச் 7, 1625) செருமானிய வானியலாளரும் வழக்குரைஞரும், வரைபடவியலாளரும் ஆவார். இவர் 1572இல் செருமனியில் உள்ள ரைன் நகரில் பிறந்தார். தனது இருபதாவது வயதில் 1592 இல் இங்கோல்ஸ்டாடிட் பல்கலைகழகத்தில் தத்துவம் மற்றும் சட்டம் படித்தார். பின்னர் ஆக்ஸ்பர்க் நகருக்கு குடிபெயர்ந்தார். 1612 இல் நகராண்மைக் கழக வழக்குரைஞராக ஆனார்.  

தொழில்முறையில் வழக்குரைஞரான பாயர் தொல்லியல் அகழ்வாய்வு, கணிதம், வானியல் போன்ற பல துறையிலும் ஆர்வம் மிக்கவராக இருந்தார். ஆயினும் இவரது வானவியல் ஆய்வால் குறிப்பாக விண்மீன் குழுவின் நிலைகளை ஆய்வு செய்ததால் தான் பெரிதும் அறியப்படுகிறார். இறுதி வரை திருமணமே செய்யாது வாழ்ந்த பாயர் 1625 இல் இறந்தார். அதில் இவர் டைக்கோ பிராகி 1602இல் வெளியிட்ட அட்டவணையில் உள்ளதைவிட கூடுதலாக 1000 விண்மீன்களையும் 12 விண்மீன்குழுக்களையும் சேர்த்தார்.  

}}  

## வெளியிணைப்புகள்
- Full digital facsimile ,
- Johann Bayer: Uranometria
- URANOMETRIA - Johann Bayer (1603)
# குழந்தைப் போராளி (நூல்)

**குழந்தைப் போராளி** (Child Soldier) சைனா கெய்ரெற்சி என்பவரால் எழுதப்பட்டு, சுவிஸ் தேவாவினால் 'குழந்தைப் போராளி' என்ற பெயரில் தமிழில் மொழிபெயர்க்கப்பட்ட ஒரு நூல் ஆகும். இந்நூல் ஜெர்மன், பிரான்ஸ், ஜப்பான், சைனா ஆகிய மொழிகளிலும் மொழிபெயர்க்கப்பட்டது. 1976 இல் உகாண்டாவில் துற்சி இனத்தில் பிறந்த சைனா கெய்ரெற்சி என்ற பெண் குழந்தை தன் வீட்டிலும், வெளியிலும் துன்புறுத்தப்பட்டு குழந்தைப் போராளியாக, கட்டாயமாக இராணுவத்தில் இணைக்கப்பட்ட பின் எண்ணிலடங்காத கொடுமைகளை அனுபவித்தாள். சைனாவின் மனநிலை பிறழ்ந்த நிலையில் சிகிச்சைக்கு மனநல மருத்துவரிடம் சென்ற போது, மருத்துவர் சைனாவின் நினைவுக்கு எட்டியவரை அவரது சிறுவயது ஞாபகங்கள் முதல் தற்போதைய நிலை வரை எல்லாவற்றையும் எழுதச் சொன்னார். மருத்துவரின் வேண்டுகோளுக்கு இணங்க சைனா எழுதியவையே 'குழந்தைப் போராளி' என்ற நூலாக வெளிவந்தது.  

சைனா கெய்ரெற்சி 2001 இல் தனது 24வது வயதில் இப்புத்தகத்தை எழுதினார். இதில் மூன்று பாகங்கள் உள்ளன. சைனாவின் 9 வயது வரையிலான பிஞ்சு வயதுப் பருவம் முதல் பாகத்திலும், குழந்தைப் போராளியாக 19 வயது வரை NRA படையில் இருந்த அவரது அனுபவங்கள் இரண்டாம் பாகத்திலும், அரசியல் கைதியாக தென்னாப்பிரிக்காவிற்கு தப்பித்து ஓடி டென்மார்க்கில் அகதியாக புகுந்தது வரையிலான பகுதி மூன்றாம் பாகத்திலும் விவரிக்கப்பட்டுள்ளது.
# சைனா கெய்டெட்சி

**சைனா கெய்டெட்சி** (*China Keitetsi*, பிறப்பு: 1976) என்பவர் உகாண்டாவைச் சேர்ந்த ஒரு செயற்திறனாளரும், குழந்தைப் போராளிகளின் அவல நிலையை வெளிக்கொணரப் பெரிதும் பரப்புரை செய்து வருபவரும் ஆவார்.. குழந்தைப் போராளியாக இருந்த இவரின் நினைவுக் குறிப்புகள் பிரெஞ்சு, இடாய்ச்சு, சப்பானிய, சீன, மற்றும் பல மொழிகளில் மொழிபெயர்க்கப்பட்டுள்ளன.  

இவர் தனது ஒன்பதாவது வயதில் அரசை எதிர்த்துப் போராடிய யோவேரி முசவேனியின் தலைமையிலான என்ஆர்ஏ என்ற தேசிய எதிர்ப்பு இராணுவத்தில் அரச எதிர்ப்புப் படையில் குழந்தைப் போராளியாக சேர்க்கப்பட்டார். அப்போது முதல் 1995 வரை அப்படையில் பணியாற்றியவர் பின்னர் உகண்டாவிலிருந்து தென்னாப்பிரிக்காவிற்குத் தப்பியோடினார். அங்கும் உகாண்டாவின் உளவுப் படையினரால் வேட்டையாடப்பட்டவர் 1999 இல் டென்மார்க் நாட்டில் அகதியாகத் தஞ்சம் புகுந்தார். தற்போது உகண்டாவில் சர்வதேச தொண்டு நிறுவனங்களின் உதவியுடன் குழந்தைப் போராளிகளுக்கான மறுவாழ்வு இல்லம் ஒன்றை நடத்தி வருகிறார்.
# பன்னாட்டுத் தொழில் வர்த்தகச் சங்கம் (இந்தியா)



**பன்னாட்டுத் தொழில் வணிகச் சங்கம் (இந்தியா)** (International Chamber of Commerce (India), இந்தியாவில் தொழில் மற்றும் வணிகம் செய்பவர்களின் மிகப்பெரும் தலைமை அமைப்பாகும். இந்தியாவின் மாநில தொழில் வர்த்தகச் சங்கங்கள், பெரும் தொழில், வணிக, நிதி, காப்பீட்டு நிறுவனங்கள் இதன் உறுப்பினர்கள் ஆவர். பன்னாட்டுத் தொழில் வணிகச் சங்கத்தில் (Internalational Chamber of Commerce) இவ்வமைப்பு உறுப்பினராக உள்ளது. அமைப்பின் உறுப்பினர்களுக்கு தொழில், வணிகம், நிதி மற்றும் காப்பீடு துறைகளில் தேவையான வழிகாட்டுதல்கள் அவ்வப்போது வழங்குகிறது.  

இந்தியாவில் தொழில், வணிகம், நிதி, மற்றும் காப்பீட்டுத்துறையில் தாராளமயம், உலக மயம், அந்நிய நேரடி முதலீடுகளை ஊக்கப்படுத்தவும், இந்தியாவில் தொழில் தொடங்குவதற்கான இடர்பாடுகளை களையவும், இந்தியாவில் தொழில் வணிகம் தொடங்க தேவையான சலுகைகள் மற்றும் வசதிகளை இந்திய அரசிடமிருந்தும், மாநில அரசுகளிடமிருந்தும் கோரிப்பெறவும் முயற்சிகள் மேற்கொள்கிறது. இந்திய அரசின் தொழில் வணிகக் கொள்கைகளை வடிப்பதில் இச்சங்கம் உறுதுணையாக உள்ளது.  

வெளிநாட்டு வணிகத்தை ஊக்குவிக்க இந்தியாவில் தொழில் வணிக கண்காட்சிகள் ஆண்டு தோறும் இந்தியப் பெரு நகரங்களில் நடத்துகிறது.
# செஞ்சிலுவை செம்பிறைச் சின்னங்கள்

மற்றும் செம்பிறைச் சின்னங்கள் ஜெனிவாவில். அண்மையில் **செம்படிகம்** சின்னம் இவற்றுடன் இணைந்தது.]]  
**செஞ்சிலுவை செம்பிறைச் சின்னங்கள்** (Emblems of the International Red Cross and Red Crescent Movement) என்னும் சின்னங்கள் ஜெனிவா உடன்படிக்கையின்படி போர்க் காலங்களில் மனிதாபிமான உதவிசெய்வும் மருத்துவ உதவி செய்பவர்கள், செஞ்சிலுவைச் சங்கத்தினர் அணியும் சின்னங்களாகும். வெண்மைநிறப் பிண்ணணியில் **செஞ்சிலுவை**, **செம்பிறை**, **செஞ்சிங்கம் மற்றும் கதிரவன்**, **செம்படிகம்** ஆகிய சின்னங்கள் இடம்பெறும் இச்சின்னங்கள் செஞ்சிலுவை வரலாற்றில் அதிகாரப்பூர்வமாக அதன் சின்னமாக இருந்தவையாகும். ஆனால் ஒரு சில சின்னங்கள் நீண்ட காலம் இல்லாதவையாகும்.  

## சின்னங்களின் பயன்
இச்சின்னங்கள் பாதுகாப்புப் பயனையே முதன்மை நோக்கமாகக் கொண்டுள்ளது. போர் காலங்களில் மிகச் சிறந்த பாதுகாப்புச் சின்னமாக இதை ஜெனிவா ஒப்பந்தம் வகைசெய்துள்ளது. போர் காலங்களில் எல்லாத் தரப்பினரும் சேவை புரிவோரை எளிதாக அடையாளங்காண ஏதுவாக இச்சின்னங்கள் விளங்குகின்றன.  

## செஞ்சிலுவை சின்னம்
1864ஆம் ஆண்டு ஏற்பட்ட ஜெனிவா ஒப்பந்தம் வெள்ளை நிற அடிப்பரப்பில் சிவப்பு நிற சிலுவை அமைந்த அடையாளக் குறியீட்டை போர்ப்படையில் மருத்துவப் பிரிவில் பயன்படுத்தலாம் என அதிகாரப்பூர்வமாக ஏற்றுக்கொள்ளப்பட்டது.  
## செம்பிறைச் சின்னம்
பால்கன் தீபகற்பத்தில் 1876இல் இருந்து 1878 வரை நடந்த உருசிய துருக்கிப் போரின் போது செஞ்சிலுவைச் சின்னத்தை அணிவதற்கு பதிலாக செம்பிறைச் சின்னத்தை பயன்படுத்துவது என ஓட்டோமான் பேரரசு முடிவெடுத்தது. எகிப்தும் இச்சின்னத்தை பயன்படுத்த முடிவெடுத்தது. இதன் பிறகு இச்சின்னம் 1929இல் அங்கீகரிக்கப்பட்டது. ஏனைய முஸ்லிம் நாடுகளும் இச்சின்னத்தைப் பயன்படுத்திவருகின்றன.  

## செஞ்சிங்கம் மற்றும் கதிரவன் சின்னம்
ஈரான் 1924 இல் 1980வரை வெள்ளை அடிபரப்பில் சிவப்பு நிறத்தில் சிங்கம் மற்றும் கதிரவன் அமைந்த சின்னத்தைத் தேர்ந்தெடுத்துக் கொண்டது. 1929இல் இச்சின்னம் அங்கீகரிக்கப்பட்டது. 1980ஆம் ஆண்டில் ஈரான் இஸலாமியக் குடியரசானது அதன்பிறகு அந்நாடு செஞ்சிங்கம் மற்றும் கதிரவன் சின்னத்தினைக் கைவிட்டது.  

## செம்படிகம் சின்னம்
**செம்படிகம்** என்னும் இச்சின்னத்தை இஸ்ரேலின் தேசிய சொசைட்டியும் வேறு சிலரும் பொதுவன ஒரு சின்னமாக இருக்க இதைப் பரிந்துரைத்தனர். பல்லாண்டுகலாக இச்சின்னத்தைப்பற்றிய விவாதம் இருந்துவந்தது. பின் 2005இல் இச்சின்னம் மூன்றாவது சின்னமாக அதிகாரப்பூர்வமாக ஏற்றுக்கோள்ளப்பட்டது.  

## மேற்கோள்
# இயேசு கோவிலைத் தூய்மைப்படுத்தல்

இயேசுவின் காலத்தில் எருசலேம் தேவாலயத்தை வணிகத்தலம் போல மாறியிருந்ததைக் கண்டு அங்கிருந்தவர்களைச் சாட்டையால் அடித்து துரத்திய நிகழ்வை கூறுவது **இயேசு கோவிலைத் தூய்மைப்படுத்தல்** நிகழ்வாகும். இந்நிகழ்வு விவிலியத்தின் புதிய ஏற்பாட்டில் மத்தேயு 21:12-17, மாற்கு 11:15-19, லூக்கா 19:45-48, யோவான் 2:13-22 ஆகிய நற்செய்தி வசனங்களில் குறிப்பிடப்பட்டுள்ளது.  

## கோவிலைத் தூய்மைப்படுத்தல்

இயேசு கோவிலைத் தூய்மைப்படுத்தல் நிகழ்வை பற்றி நற்செய்தியாளர் யோவான் குறிப்பிட்டுள்ளவை  

''யூதர்களுடைய பாஸ்கா விழா விரைவில் வரவிருந்ததால் இயேசு எருசலேமுக்குச் சென்றார்;கோவிலில் ஆடு, மாடு, புறா விற்போரையும் அங்கே உட்கார்திருந்த நாணயம் மாற்றுவோரையும் கண்டார்;அப்போது கயிறுகளால் ஒரு சாட்டை பின்னி, அவர்கள் எல்லாரையும் கோவிலிலிருந்து துரத்தினார்; ஆடு மாடுகளையும் விரட்டினார்; நாணயம் மாற்றுவோரின் சில்லறைக் காசுகளைக் கொட்டிவிட்டு மேசைகளையும் கவிழ்த்துப்போட்டார்.  
அவர் புறா விற்பவர்களிடம், "இவற்றை இங்கிருந்து எடுத்துச் செல்லுங்கள்; என் தந்தையின் இல்லத்தைச் சந்தை ஆக்காதீர்கள்" என்று கூறினார்.  
அப்போது அவருடைய சீடர்கள். "உம் இல்லத்தின் மீதுள்ள ஆர்வம் என்னை எரித்துவிடும்" என்று மறைநூலில் எழுதியுள்ளதை நினைவு கூர்ந்தார்கள்.''  
--- யோவான் 2:13-17  
## ஆதாரங்கள்
திருவிவிலியம் மத்தேயு 21:12-17, மாற்கு 11:15-19, லூக்கா 19:45-48, யோவான் 2:13-22
# இராமநாதன் இந்து மகளிர் கல்லூரி, கொழும்பு



**இராமநாதன் இந்து மகளிர் கல்லூரி** (*Ramanathan Hindu Ladies College*) இலங்கை தலைநகர் கொழும்பில் அமைந்துள்ள ஒரு இந்துப் பெண்கள் பாடசாலை ஆகும். 1981 சனவரி 19 அன்று 26 மாணவிகளுடனும் 2 ஆசிரியர்களுடனும் கொழும்பு, பம்பலப்பிட்டியில் ஆர். ஏ. டீ. மெல் மாவத்தையில் (முன்னைய டுப்பிளிகேசன் வீதி) இப்பாடசாலை அமைந்துள்ளது. இது 2006ஆம் ஆண்டில் அது 89 ஆசிரியர்களையும் 1600 மாணவிகளையும் கொண்டதாக வளர்ச்சியடைந்தது. இதற்கான நிலத்தை அன்றைய புதிய கதிரேசன் கோவிலின் தர்மகர்தாவான பழனியப்பாச் செட்டியார் கோவில் நந்தவனத்தின் ஒரு பகுதியை கல்வித்தேவைக்கு என ஒதுக்கினார்.  

## நோக்கு
ஆரோக்கியமான உடல், உள, சமூக, ஆன்மீக நன்னிலையைக் கொண்டு விளங்கும் நற்பிரஜைகளைக் இந்து தமிழ் கலாச்சாரப் பின்னணிகளின் துணையோடு உருவாக்கித் தன்னிறைவுள்ள இலங்கையைக் காணுதல்  

## இலக்கு
மாறி வரும் சவால்களுக்கு முகம் கொடுக்கத் தக்க உலக மயமாதலுக்கு இசைவாகக் கூடிய ஆளுமை மிக்க மாணவர்களை உன்னதமான கற்றல் கற்பித்தல் முறைகளினூடும் சிறப்பான ஆசிரிய மாணவ உறவு முறை மூலமும் உருவாக்குதல்.  

இமயம், முத்துவிழாச் சிறப்பு மலர் (1981-2011)
# வில்ஹெல்ம் வான் பியெலா


**வில்ஹெம் வான் பியெலா** (*Wilhelm von Biela*, ; மார்ச் 19, 1782 - பெப்ரவரி 18, 1856) என்பவர் செருமானிய-ஆத்திரிய இராணுவ அதிகாரியும், தொழில்முறையல்லாத வானியலாளரும் ஆவார்.  

## இளமையும் படைப்பணியும்

வில்லெம் வான் பியெலா (வடக்குசெருமனியைச்) சேர்ந்த ஃஆர்சு நகரத்து உரோசுலாவில் பிறந்தார். இன்று [[செக் குடியரசுவாக உள்ள பகுதிசார்ந்த புரோட்டசுடண்டு உயர்குடியின் வாரிசாவார். இக்குடும்பம் செக்சனிக்குச் சமயப் போர்களின்போது 1621இல் குடும்பத் தலைவர் ஃபிரெடெரிக் வான் பியெலா தூக்கில் இடப்பட்டதும் நாடு கடத்தப்பட்டுள்ளது.. பியெலா மட்டுமே அவரது குடும்பக் கடைசி வாரிசாக எஞ்சியுள்ளார்.  

பியெலா டிரெசுடனில் உள்ள படைப்பயிற்சிக் கல்லூரியில் படித்து முடித்ததும், ஆத்திரியப் படையில் 1802இல் சேர்ந்தார். இவர் கிராஃப் சுட்டுவார்ட் எண் 18 எனும் காலாட்படையில் படைவீர்ராகச் சேர்ந்து விரைவிலேயே கேப்டன் பதவிக்கு உயர்ந்துள்ளார். பலபோர்களில் 1805,1809களில் நெப்போலியனை அவர்களை எதிர்த்துப் போர்புரிந்துள்ளார் . பிறகு 1813இல் மெர்வெல்டிட் படைப்பொதுமேலர் தலைமையில் இணைமேலராக இலெப்சிக் போரில் பங்கேற்றுள்ளார். இங்கு இவர் போரில் காயமுற்றுள்ளார்.  

பியெலா 1815இல் பிரேகு நகருக்குச் சென்று, மாரின் அலாயிசு டேவிட் அவர்களிடம் வானியலைப் பயின்றார். பிறகு இத்தாலியில் பணிபுரிந்துள்ளார். அப்போது இவர் [[உரோவிகோ நகரின் படைஆணையராகப் பணியமர்த்தப்பட்டுள்ளர்.  

## வானியல் பங்களிப்புகள்

வானியலில் இவர் வால்வெள்ளி வட்டணைகளை நோக்குவதிலும் கணித்தலிலும் வல்லமை பெற்றுள்ளார்s. இவர் சூரியக் கரும்புள்ளிகள் ஆய்விலும் ஈடுபட்டு *Astronomische Nachrichten* என்ற இதழில் தொடர்க்கட்டுரைகளை எழுதியுள்ளார். இவற்றில் சூரியனை நோக்கி வீழும் வால்வெள்ளிகளைப் பற்றிய கோட்பாட்டுநிலைக் கட்டுரைகளும் டைக்கொ பிராகி பற்றியனவும் நிலவால் ஏற்படும் விண்மீன்ஒளிமறைப்புகளைப் பற்றியனவும் அடங்கும். இவர் 1836இல் கொள்சுழற்சி குறித்த பெருநூல் ஒன்றையும் எழுதி வெளியிட்டுள்ளார். *Die zweite grosse Weltenkraft, nebst Ideen über einige Geheimnisse der physischen Astronomie, oder Andeutungen zu einer Theorie der Tangentialkraft* என்ற அந்நூலின் முன்னுரையில் இதை எழுத எனக்கு பல்லாண்டுகள் பிடித்தாலும் அரைமணி நேரத்தில் படித்து முடித்துவிடலாம் என்கிறார்.  

## தகைமை

1826இல் 6.6 ஆண்டு காலக் குறுகிய இடைவெளிக்குள் இரு வால்வெள்ளிகளைக் கண்டுபிடித்தார். இதில் ஒன்று ஏற்கெனவே கண்டறியப்பட்ட 1823 பெரு வால்வெள்ளி, சி/ 1823Y1) ஆகும்./ இவர் மட்டுமே கண்டறிந்த மற்றொரு வால்வெள்ளி இவருடைய பெயரால் பியெலாவின் வால்வெள்ளி என அழைக்கப்பட்டது. 1845இல் பியெலா வால்வெள்ளி மீண்டும் வந்தபோது அது இரண்டாகப் பிரிந்திருந்தது. அதைக் கடைசியாகப் பார்க்கமுடிந்தது 1852இல் தான். அதற்குப் பிறகு அது உடைந்து சிதறியிருக்கவேண்டும். ஏனெனில் 1872 இல் அதைக் கண்ணுற்றபோது விண்கல்பொழிவாக மாறி உலகையே உணர்ச்சிவயப்படச் செய்தது. இப்பொழிவை இன்னமும் அந்திரொமேடா பால்வெளியில் நவம்பர் மாதங்களில் கண்ணுறலாம். இவை பியெலிடுகள் என்றோ ஆந்திரமேடிடுகள் என்றோ அழைக்கப்படுகின்றன.  

நிலாவில் உள்ள பியெலா என இவர் பெயரைத் தாங்கியுள்ளது.  

## சொந்த வாழ்க்கை

இவருடைய சொந்த வாழ்க்கையைப் பற்றி முழு விவரங்கள் ஏதும் கிடைக்கவில்லை: இவர் அன்னா (Edle வான் வாலென்சுட்டெர்ன்) என்பவரை மணந்துள்ளார். இவர்களுக்கு எமிலி ஃபிரீன் வான் பியெலா என்ற மகள் 1820இல் பிறந்துள்ளார். இவர்களின் மகள் ஆசுத்திரியக் காலாட்படை அலுவலரான Rovigo to Moritz, கிராஃப் ஃபோர்காக் என்பவரை மணந்து இரு குழந்தைகளைப் பெற்றுள்ளார்.  

பியெலா 1840களில் ஓய்வு பெற்று வெனிசுக்குச் சென்று அங்கே இவர் 1856இல் இறந்துவிட்டார்.
# அனாக்சிமாண்டர்



**அனாக்சிமாண்டர்** (*Anaximander*, **அனாக்சிமாண்ட்ரோசு**, *Anaximandros*; கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்.  

அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது. இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (*gnomon*) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார். இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.  

இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.  

## அடிக்குறிப்புகள்
# தாமசு பாப்



**தாமசு பாப்** (*Thomas J. Bopp*, பிறப்பு: 1949) ஓர் அமெரிக்க வானியலாளர். இவர் 1995 இல் ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும் ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.  

அமெரிக்காவின் கொலராடோவைச் சார்ந்த டென்வரில் 1949இல் பிறந்தார். பிறகு இவர் தன் குடும்பத்தை யங்டவுன், ஓகியோ எனும் இட்த்துக்கு மாறினார். இங்கு இவர் 1967இல் சானே உயர்நிலைப் பள்ளியில்படித்து பட்டம் பெற்றார்.இவர் மகோனிங் கணவாய் வானியல் கழகத்தில் வாழ்நாள் உறுப்பினர் ஆனார். அந்தக் கழகத்தின் 16 இன்ச் எதிர்பலிப்புத் தொலைநோக்கிதான் இவரை வானவெளியின் காதல் கொள்ள வைத்தது. இவர் ஓகியோ மாநிலத்தின் யங்டவுனில் இருந்தயங்டவுன் மாநிலப் பல்கலைக்கழகத்தில் பயின்றார். இவர் 1980க்குப் பிறகு டசுக்கானைச் சேர்ந்த அரிசோனாவில் வாழ்ந்து வருகிறார்.  

1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.
# யூகி மைக்கேல் அந்தொனியாடி


**யூஜின் மைக்கேல் அந்தோனியாடி** (*Eugène Michel Antoniadi*, மார்ச்சு 1, 1870 - பிப்ரவரி 10, 1944) ஒரு கிரேக்க வானியலாளர் ஆவார். ஆசியாமைனரில் (இன்றைய துருக்கியைச் சேர்ந்த இசுத்தான்புல்லில்) பிறந்தார். தனது வாழ்வின் பெரும்பகுதியை பிரான்சில் கழித்தார். இளமையிலேயே வானியலில் ஆர்வம்கொண்டு, 1893 இல் நிக்கோலசு ஃபிளம்மாரியனுடன் இணைந்து பணிபுரிய பாரீசுக்கருகில் இருந்த ஜூவீசுக்குச் சென்றார். பிறகு இவர் மியூடான் வான்காணகத்துக்குச் சென்று தனது ஆய்வைத் தொடர்ந்தார். 1928இல் ஃபிரெஞ்சுக் குடிமகன் ஆனார்.  

தனது இருநூல்களான செவ்வாய்க் கோள் (லெ பிளானட்டே மார்சு-1930), புதன் கோள் (லெ பிளானட்டே மெர்கியூர்-1934) ஆகியவற்றில் பல்லாண்டுக் காலப் பட்டறிவைப் பதிவாக்கியுள்ளார். அதில் அவ்விரு கோள்களின் நிலவரைகளையும் வெளியிட்டுள்ளார். இவர் 1934இல் வானியல் வரலாறு குறித்த நூலொன்றையும் எழுதியுள்ளார்.
# விண்வெளி செவிலியச் சமுதாயம்



**விண்வெளி செவிலியச் சமுதாயம்** (*The Space Nursing Society*) என்பது பன்னாட்டு விண்வெளி ஆலோசனைக் குழுமம் என்ற அமைப்பைக் குறிக்கிறது. இவ்வமைப்பைச் சேர்ந்த பதிவு பெற்ற செவிலிகள், விண்வெளிச் சேவையில் அர்ப்பணிப்பு உணர்வு மிக்கவர்களாகவும் விண்வெளி புத்தாய்வு பயணங்களில் ஆர்வமிக்கவர்களாகவும் இருப்பார்கள். இலாப நோக்கமற்ற தனிப்பட்ட ஆர்வம் கொண்ட குழுக்களாக இணைந்து செயல்படும் இவர்கள் தேசிய விண்வெளிக் கழகத்துடன் இணைந்து செயல்படுகிறார்கள்.  

1991 ஆம் ஆண்டில் துவக்கப்பட்ட விண்வெளி செவிலியச் சமுதாயம், உலகெங்கிலும் உள்ள மக்களை தன்னுடைய உறுப்பினர்களாகக் கொண்டுள்ளது. ஆத்திரேலியா, கனடா, செக் குடியரசு, இங்கிலாந்து, செருமனி, கிரீசு, இசுக்காட்லாந்து, மற்றும் அமெரிக்கா போன்ற நாடுகளைச் சார்ந்தவர்களும் இங்குள்ள உறுப்பினர் பட்டியலில் அடங்குவர்.  

விண்வெளியில் மேற்கொள்ளப்பட வேண்டிய பராமரிப்புப் பணிகள் தொடர்பான விவாதம் மற்றும் பராமரிப்புப் பணி தொடர்பான பிரச்சினைகளின் தாக்கம் ஆகியனவற்றை ஆய்வுசெய்வதை இச்சமூக உறுப்பினர்கள் ஒரு மன்றமாகக் கூடி பணியாற்றுகிறார்கள்.  

வின் அவசர மருத்துவ உதவிக்கான செயல்விளக்கம்]]  

## இவற்றையும் காண்க
- விண்வெளிச் செவிலியம்
- விண்வெளியில் ஆலோசனை
- விண்வெளிக் குடியிருப்பு
- விண்வெளிப் பயணம்
- விண்வெளி ஆய்வுப் பார்வை
# இலங்கை அரசமைப்புச் சட்டத்தின் பத்தொன்பதாவது திருத்தம்


**இலங்கை அரசமைப்புச் சட்டத்திற்கான 19வது திருத்தம்** (*19th Amendment to the Constitution of Sri Lanka*) 2015 ஏப்ரல் 28 அன்று 225-உறுப்பினர்களைக் கொண்ட இலங்கை நாடாளுமன்றத்தில் 215 வாக்குகளை ஆதரவாகப் பெற்று நிறைவேற்றப்பட்டது. இத்திருத்தச்சட்டத்திற்கு ஒருவர் எதிராக வாக்களித்தார். ஏழு பேர் வாக்களிப்பில் கலந்து கொள்ளவில்லை. 1978 ஆம் ஆண்டில் ஜே. ஆர். செயரவர்தனா அரசமைப்புச் சட்டத்தில் திருத்தம் கொண்டு வந்து நிறைவேற்ற அதிகார அரசுத்தலைவரான பின்னர் இடம்பெற்ற மிக வரலாற்றுச் சிறப்பு மிக்க அரசமைப்புத் திருத்தச் சட்டம் இதுவெனக் கணிக்கப்படுகிறது.  

## அறிமுகம்
2015 சனவரியில் நடைபெற்ற அரசுத்தலைவர் தேர்தலில் பொது எதிர்க்கட்சி வேட்பாளர் மைத்திரிபால சிறிசேன தான் வெற்றி பெறும் பட்சத்தில் தனது தேர்தல் பரப்புரையில் அரசமைப்பில் திருத்தங்கள் கொண்டு வருவதாக வாக்குறுதி அளித்திருந்தார்.  

மகிந்த ராசபக்ச அரசுத்தலைவராக இருந்த போது நிறைவேற்றப்பட்ட 18வது திருத்தச்சட்டத்தின் மூலம் அரசுத்தலைவருக்கு முழுமையான அதிகாரங்கள் வழங்கும் சட்டங்கள் இதன் மூலம் திரும்பப் பெறப்படுவதன் மூலம் நாட்டில் மக்களாட்சியை மீண்டும் கொண்டு வருவதே இத்திருத்தச் சட்டத்தின் முக்கிய குறிக்கோள் ஆகும். 18வது திருத்தம் மூலம் ஒருவர் இரண்டு தடவைகளுக்கு மேல் அரசுத்தலைவராக வர முடியாது என்ற வரையறையை மகிந்த ராசபக்ச நீக்கியிருந்தார். அத்தோடு சுயாதீன தேர்தல் ஆணைக்குழு, காவல்துறை ஆணைக்குழு, அரசியலமைப்பு சபை உட்பட பல்வேறு ஆணைக்குழுக்களை அதிகாரங்கள் அற்ற அமைப்புக்களாக மாற்றினார்.  

19வது திருத்தம், 17வது திருத்தத்தின் பெரும்பான்மையான சட்டங்களை உள்ளடக்கியுள்ளது. இதன் மூலம் அரசமைப்பு சபை சுயாதீன ஆணைக்குழுக்களை நியமிக்கும். இவற்றில் சில:
# இரத்தினம் சிவலிங்கம்


**மாஸ்டர் சிவலிங்கம்** என அழைக்கப்படும் **இரத்தினம் சிவலிங்கம்** (28 மார்ச் 1933 – 11 மே 2022) ஈழத்தின் சிறுவர் எழுத்தாளரும், பேச்சாளரும் ஆவார். கவிதை, சிறுவர் கதை, சிறுவர் பாடல்கள், வில்லுப்பாட்டு, நகைச்சுவைப் பேச்சு, நாடகம் எனப் பல துறைகளிலும் சிறப்புப் பெற்றவர்.  

## வாழ்க்கைக் குறிப்பு
மாஸ்டர் சிவலிங்கம் இலங்கையின் மட்டக்களப்பு மாவட்டம், மஞ்சந்தொடுவாய் என்ற ஊரில் இரத்தினம் ஆசிரியருக்கும், செல்லத்தங்கம் என்பவருக்கும் 1933 ஆம் ஆண்டில் பிறந்தவர். ஆறு பேர் கொண்ட குடும்பத்தில் ஐந்தாவதாகப் பிறந்தார் சிவலிங்கம். சென் மேரீசு பள்ளியில் ஆரம்பக் கல்வி பயின்றார். உப்போடை என்ற ஊரில் வசித்து வந்தார். ஐம்பது ஆண்டுகளாக சிறுவர் கதைகள் சொல்லும் பணியையே அவர் தொழிலாகக் கொண்டிருந்தார். மட்டக்களப்பு மாநகர சபையில் கதை சொல்லும் கலைஞனாகவும் பணியாற்றியிருந்தார்.  

## பட்டங்கள்
- நகைச்சுவைக் குமரன் - புலவர்மணி ஏ. பெரியதம்பிப்பிள்ளை வழங்கிய பட்டம்
- வில்லிசைச் செல்வன் - வித்துவான் பண்டிதமணி வி. சீ. கந்தையா வழங்கிய பட்டம்
- அருட்கலைத் திலகம் - கிருபானந்த வாரியார் வழங்கியது
- வில்லிசைச் செல்வர் - அமைச்சர் செ. இராசதுரை வழங்கியது
- கலாபூஷணம் - இலங்கை கலாசார அமைச்சு
- கலைக்குரிசில் - மட்டு இந்து சமய அபிவிருத்தி சங்கம்
- சிறுவர் இலக்கியச் செம்மல் - கொழும்பு தமிழ்ச் சங்கம்

## மறைவு
மாஸ்டர் சிவலிங்கம் 2022 மே 11 அன்று தனது 89-வது அகவையில் மட்டக்களப்பில் காலமானார்.
# இந்திய சுரங்கவியல் பள்ளி தன்பாத்



**இந்திய சுரங்கவியல் பள்ளி தன்பாத்** (Indian School of Mines (ISM), துவக்கத்தில் பிரித்தானிய இந்திய அரசால் 9 டிசம்பர் 1926இல் தன்பாத்தில் *இராயல் சுரங்கவியல் பள்ளி* எனும் பெயரில் துவக்கப்பட்டது. புவியில் உள்ள கனிம வளத்தைக் கண்டுபிடித்தல், அவற்றை முறையாக வெட்டி எடுத்தல், கனிம வளங்களைத் தரம் பிரித்தல் போன்ற தொழில்நுட்பங்களைக் கற்றுத் தரும் தொழில்நுட்ப கல்வி நிறுவனமாகச் செயல்படுகிறது. இந்நிறுவனத்தில் இளநிலை, முதுநிலை தொழில் நுட்பக் கல்விகள், முதுநிலை மேலாண்மை நிர்வாகக் கல்வி படிப்புகள் கற்றுத் தரப்படுப்படுகிறது. இளநிலை தொழில் நுட்பப் படிப்பில் சேர்வதற்கு இந்தியத் தொழில்நுட்பக் கழக ஒருங்கிணைந்த நுழைவுத் தேர்வில் தேர்ச்சி பெற வேண்டும்.
# பன்னம்பாறை


**பன்னம்பாறை** (*Pannamparai*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் உள்ள சாத்தான்குளம் வட்டத்தில் இருக்கும் ஒரு வருவாய் கிராமம் ஆகும். சாத்தான்குளத்திலிருந்து 4கி.மீ. தொலைவில் திருச்செந்தூர் செல்லும் வழியில் இவ்வூர் அமைந்துள்ளது.அதிக அளவிலான கோவில்களின் இருப்பிடமாக திகழ்வதால் பன்னம்பாறை கோவில் நகரம் என புனைப்பெயர் சூடி அழைக்கப்படுகிறது.  

## பன்னம்பாறை நில அமைப்பு
- இயற்கையோடு இயைந்த குறிஞ்சி நிலத்தின் பாறை மற்றும் விவசாயத்திற்கான மருத நிலத்தின் தன்மையைக் கொண்டுள்ளது இவ்வூர்.
- அழகிய நீரோடைகள் மற்றும் குளங்களைக் கொண்டுள்ளது.

இவ்வூரின் வடக்கில் காணப்படும் பழுப்பேறிய அடுக்குப்பாறைகள், சரளைக்கற்கள்,சுமார் ஐந்து இலட்சம் ஆண்டுகளுக்கு முன் நிலவிய பெருமழைக்காலத்தில் தோன்றியதாகும். மணல் என்பது உடைந்த பாறைத் துண்டுகளையும், இயற்கைக் கனிமங்களையும் கொண்டிருக்கும். செம்மண்பாறை,சுண்ணாம்புப்பாறை,அடுத்து லேசானபாறை காணப்பட்டால் அவ்விடத்தில் நீர்வளம் மிகுந்திருக்கும் என்பது தமிழனின் அறிவியல் கண்டுபிடிப்பு ஆகும். முற்காலத்தில் கடுமையான பாறைப்பகுதியில் குடியேற்றங்கள் அவ்விதத்திலே நிகழ்ந்துள்ளன.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,615 மக்கள் இங்கு வசிக்கின்றார்கள். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2615 ஆகும். இவர்களில் பெண்கள் 1405 பேரும் ஆண்கள் 1210 பேரும் உள்ளனர். மேலும் இந்த கிராமத்தில் அதிக அளவில் காணப்படுவது இளைஞர்களே என்பது இதன் தனி சிறப்பு. 61% மக்கள் 18 வயது முதல் 35 வயதிற்குள் காணப்படுகின்றனர். 72% மக்கள் படிப்பறிவினைக் கொண்டுள்ளனர். 1996 வரை 86% விவசாயிகளை கொண்ட கிராமம் அதன் பின்பு அந்த பெருமையை படிப்படியாய் இழந்து வருகின்றது. தற்போது வெறும் 14% மக்களே விவசாயத்தில் முழு ஈடுபாடு கொண்டு அந்தத் தொழிலை மேற்கொண்டு வருகின்றனர்.  

## தொழில் மற்றும் சமூகம்
இங்கு பறையர் தேவர் கோனார் பிள்ளைமார் நாடார் புதிரை வண்ணார் என்ற சாதிகளை சார்ந்த மக்கள் வாழ்ந்து வருகின்றனர். இந்து மற்றும் கிறிஸ்தவ மதத்தினர் இவ்வூரில் வசிக்கின்றனர்.அதிக அளவு மக்கள் தொகை சாம்பவர் பிரிவை சேர்ந்த பறையர் சமூகத்தவர் மற்றும் கோனார் சமூகத்தினர் உள்ளனர்.  

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:  

1. கிழக்கு பன்னம்பாறை (தற்போது மக்கள் இங்கு வசிக்கவில்லை, இடிந்த நிலையில் வீடுகள் மட்டுமே உள்ளன)
1. பன்னம்பாறை (வேதகோவில் தெரு / அழகேசன் தெரு / அம்பேத்கர் தெரு / இந்திரா காலனி)
1. வள்ளியம்மாள்புரம் பன்னம்பாறை
1. புதுக்கிணறு பன்னம்பாறை
1. வடக்கு பன்னம்பாறை
1. தெற்கு பன்னம்பாறை
1. நகனை பன்னம்பாறை
1. வடலிவிளை பன்னம்பாறை

## பனம்பாரனார்
தொல்காப்பிய நூலுக்குப் பாயிரம் தந்த புலவர் பனம்பாரனார் ஆவார். பனம்பாரம் என்னும் ஊரின் இருப்பிடம் பற்றிப் பல்வேறு கருத்துகள் நிலவிவருகின்றன. இருப்பினும் இவர் தற்போதைய பன்னம்பாறை என்னும் ஊரைச்சேர்ந்தவர் என்ற கருத்து ஆய்வாளர்களிடையே நிலவுகிறது.
# எம். குணசேகரன்

**எம். குணசேகரன்** (*M. Gunasekaran*), அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) சார்பில் தமிழகத்தின் பதினான்காவது சட்டப் பேரவைக்கு மானாமதுரை (தனி) தொகுதியில் இருந்து தேர்ந்தெடுக்கப்பட்ட உறுப்பினர்.  

## சட்டமன்றப் பங்களிப்புகள்

### 2006 ஆம் ஆண்டு தேர்தல்
2006 ஆம் ஆண்டு தமிழ்நாடு மாநில சட்டமன்றத் தேர்தலில், சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.  

### 2011 ஆம் ஆண்டு தேர்தல்
2011 ஆம் ஆண்டு தமிழ்நாடு மாநில சட்டமன்றத் தேர்தலில், 51.68% வாக்குகள் பெற்று தொடர்ந்து இரண்டாவது முறையாக சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.  

ஜூலை 10 முதல் ஆகஸ்ட் 12 ,2014 வரை தமிழக சட்டசபை கூட்டத் தொடரில் எம். குணசேகரன் (அ.தி.மு.க.) எம்.எல்.ஏ. அதிக எண்ணிக்கையாக 9 கேள்விகள் கேட்டுள்ளார்.
# 21ம் நூற்றாண்டில் மூலதனம்



**21ம் நூற்றாண்டில் மூலதனம்** (*Capital in the Twenty-First Century*, பிரெஞ்சு: *Le Capital au XXIe siècle*) பிரெஞ்சுப் பொருளியலாளர் தாமசு பிக்கெட்டி எழுதிய பொருளியல் நூல். 2013 ஆம் ஆண்டு பிரெஞ்சு மொழியில் வெளியான இந்நூல் ஐரோப்பாவிலும், வட அமெரிக்காவிலும் நிலவும் வருவாய் மற்றும் செல்வச் சமனின்மை குறித்த ஆய்வு நூலாகும். ஆகஸ்ட் 2013 இல் வெளியான பிரெஞ்சுப் பதிப்பு ஆர்த்தர் கோல்ட்ஹாமரால் ஆங்கிலத்தில் மொழிபெயர்க்கப்பட்டு ஏப்ரல் 2014 இல் வெளியானது.  

ஹார்வார்ட் பல்கலைக்கழகப் பதிப்பகம் வெளியிட்ட நூல்களில் இதுவே பெரு வெற்றி கண்ட நூலாகும். *தி நியூயார்க் டைம்ஸ்* இதழின் அதிக விற்பனையான நூல்களின் பட்டியலில் கெட்டி அட்டை அபுனைவுப் பிரிவில் முதலிடத்தில் பல வாரங்கள் இடம் பெற்றிருந்தது. உலக அளவில் பெரும் வரவேற்பையும், சர்ச்சையையும் ஏற்படுத்தியது. ஜனவரி 2015 வரை இந்நூலின் பதினைந்து லட்சம் படிகள் (ஆங்கில, பிரெஞ்சு, இடாய்ச்சு, எசுப்பானிய, மாண்டரின் பதிப்புகள்) விற்பனையாகியிருந்தன.  

முதலீட்டிற்குக் கிட்டும் திரும்பு வீதம் (r) பொருளியல் வளர்ச்சி வீதத்தை (g) விட நெடுங்காலம் கூடுதலாக இருப்பின், செல்வக் குவிப்பு நிகழும் என்பதே இந்நூலின் மையக் கருத்து. இதனால் வருவாய்ச் சமனின்மை அதிகரித்து சமூக, பொருளியல் நிலையின்மைக் கூடும் என்றும் கணிக்கிறது. இந்த நிலை முற்றி உலகச் செல்வத்தின் பெரும் பகுதி எண்ணிக்கையில் மிகக் குறைந்த ஒரு சிறு கூட்டத்தின் கட்டுப்பாட்டில் இருப்பதைத் தவிர்க்க, உலகமெங்கும் வளர்விகித வருமான வரி விதிக்க வேண்டும் என்று பிக்கெட்டி இந்நூலில் பரிந்துரைக்கிறார்.
# ஒ.ச.நே - 00:44

**ஒ.ச.நே - 00:44** (*UTC-00:44*) என்பது ஒருங்கிணைக்கப்பட்ட சர்வதேச நேரத்துடன் -00:44 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  

ஒ.ச.நே - 00:44 நேரக் குறியீட்டை மே 1, 1972ஆம் ஆண்டு வரை லைபீரியாவில் பயன்படுத்தி வந்தனர். இது **மொன்ரோவியா இடைநிலை நேரம்** அல்லது **லைபீரிய நேரம்** எனவும் குறிப்பிடப்படும். மொன்ரோவிய நிலநிரைக்கோட்டின்படி *ஒ.ச.நே - 00:43:08* என்பதே சரியான நேரக் குறியீடாகும்; ஆயினும், மார்ச்சு 1, 1919ல் இது *ஒ.ச.நே - 00:44* என மாற்றியமைக்கப்பட்டது.  

மே 1, 1972ஆம் ஆண்டு வரை இக்குறியீட்டினை தனது நேர வலயமாகப் பயன்படுத்திய லைபீரியா, தற்போது **ஒருங்கிணைக்கப்பட்ட சர்வதேச நேரத்தினையே (ஒ.ச.நே)** தனது நேர வலயமாகப் பயன்படுத்திவருகிறது.
# வாஞ்சி மணியாச்சி சந்திப்பு தொடருந்து நிலையம்


**வாஞ்சி மணியாச்சி சந்திப்பு தொடருந்து நிலையம்** (*Vanchi Maniyachchi Junction railway station*, நிலையக் குறியீடு:*MEJ*) ஆனது இந்தியாவின், தமிழ்நாட்டிலுள்ள, தூத்துக்குடி மாவட்டத்தில், மணியாச்சி நகரில் உள்ள ஒரு தொடருந்து நிலையமாகும். இது தெற்கிலுள்ள திருநெல்வேலியையும், கிழக்கு உள்ள தூத்துக்குடியையும் இணைக்கிறது.  

## வரலாறு
விடுதலைப் போராட்ட வீரரான வாஞ்சிநாதனை நினைவூட்டும் வகையில் இப்பெயரை, இத்தொடருந்து நிலையத்திற்கு வைத்துள்ளனர். இந்த இடத்தில் தான், ஆங்கிலேய ஆட்சிக்காலத்தில் திருநெல்வெலி  
மாவட்ட ஆட்சியாளராக இருந்த ஆஷ்துரை ( Robert William Escourt Ashe) வாஞ்சிநாதனால் சுட்டுக் கொல்லப்பட்டார். இந்தியாவின் 7 இரயில்வே மண்டலங்களுள் ஒன்றான, தென்மண்டல இரயில்வேயில் இது அடங்குகிறது. இத்தென்மண்டல இரயில்வேயிலுள்ள கோட்டங்களில், இது மதுரை இரயில்வே கோட்டத்தின் கீழ் அமைந்து, முக்கியத்துவம் வாய்ந்ததாகத் திகழ்கிறது.  

## அமைவிடம்
இது தூத்துக்குடியில் இருந்து 30 கிலோமீட்டர் (19 மைல்) தொலைவில், ஒட்டந்தம்-மணியாச்சி சாலையில் அமைந்துள்ளது.  

## வழித்தடம்
இந்த நிலையத்திலிருந்து மூன்று தடங்கள் கிளையாக பிரிகின்றது.  

- விருதுநகர் சந்திப்பு வழியாக வடக்கு நோக்கி ஒற்றை அகலப்பாதை.
- திருநெல்வேலி சந்திப்பு வழியாக தெற்கு நோக்கி ஒற்றை அகலப்பாதை.
- தூத்துக்குடி சந்திப்பு வரை கிழக்கு நோக்கி ஒற்றை அகலப்பாதை.
# குழித்துறை தொடருந்து நிலையம்


**குழித்துறை தொடருந்து நிலையம்** (*Kuzhithurai railway station*, நிலையக் குறியீடு:*KZT*) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், மார்த்தாண்டம் நகரில் அமைந்துள்ள முக்கியமான தொடருந்து நிலையங்களில் ஒன்றாகும். இதுவே கன்னியாகுமரி மாவட்டத்தில் உள்ள இரண்டாவது பெரிய தொடருந்து நிலையமாகும். இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இந்த நிலையம் மார்த்தாண்டம் நகராட்சியின் எல்லைக்குள்ளே வருவதால், பயணிகள் நலச்சங்கமானது மார்த்தாண்டம் தொடருந்து நிலையம் எனப் பெயர் மாற்றவேண்டும் என கோரிக்கை வைக்கிறது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, குழித்துறை தொடருந்து நிலையத்தை புதுப்பிக்கும் பணிக்கு 5.35 கோடி ரூபாய் ஒதுக்கப்பட்டுள்ளது.  

## வசதிகள்
- கணினிமயமாக்கப்பட்ட முன்பதிவு நிலையம்.
- பயணிகள் ஓய்வறை.

## கடந்து செல்லும் தொடருந்துகள்
### பயணிகள் தொடருந்துகள்
:* 56310 நாகர்கோவில் - திருவனந்தபுரம் பயணிகள் தொடருந்து  
| |அனந்தபுரி விரைவுவண்டி  
| |திருவனந்தபுரம்  
| |சென்னை எழும்பூர்  
| |தினசரி  
| |நாகர்கோவில், மதுரை, திருச்சி  
|-  
| |16127  
| |மதுரை பயணிகள் விரைவு வண்டி  
| |கொல்லம்  
| |மதுரை  
| |தினசரி  
| |நாகர்கோவில், திருநெல்வேலி, விருதுநகர்  
|-  
| |56700  
| |கொல்லம் பயணிகள் விரைவு வண்டி  
| |மதுரை  
| |கொல்லம்  
| |தினசரி  
| |திருவனந்தபுரம், வர்க்கலா  
|-  
| |16526  
| |ஐலேண்ட் விரைவுவண்டி  
| |பெங்களூர்  
| |கன்னியாகுமரி  
| |தினசரி  
| |நாகர்கோவில்  
|-  
| |16381  
| |ஜெயந்தி ஜெயந்தா விரைவு வண்டி  
| |மும்பை  
| |கன்னியாகுமரி  
| |தினசரி  
| |நாகர்கோவில்  
|-  
| |16317  
| |கிம்சாகர் விரைவு வண்டி  
| |கன்னியாகுமரி  
| |ஜம்முதாவி  
| |வாரந்தோறும்  
| |திருவனந்தபுரம், எர்ணாகுளம், புதுடெல்லி  
|-  
| |16318  
| |கிம்சாகர் விரைவு வண்டி  
| |ஜம்முதாவி  
| |கன்னியாகுமரி  
| |வாரந்தோறும்  
| |நாகர்கோவில்  
|-  
| |16650  
| |பரசுராம் விரைவு வண்டி  
| |நாகர்கோவில்  
| |மங்களூர்  
| |தினசரி  
| |திருவனந்தபுரம், கோட்டயம், எர்ணாகுளம், கோழிக்கோடு  
|-  
| |16649  
| |பரசுராம் விரைவு வண்டி  
| |மங்களூர்  
| |நாகர்கோவில்  
| |தினசரி  
| |நாகர்கோவில்  
|-  
| |16606  
| |எறநாடு விரைவுவண்டி  
| |நாகர்கோவில்  
| |மங்களூர்  
| |தினசரி  
| |திருவனந்தபுரம், ஆலப்புழா, எர்ணாகுளம், கோழிக்கோடு  
|-  
| |16605  
| |எறநாடு விரைவுவண்டி  
| |மங்களூர்  
| |நாகர்கோவில்  
| |தினசரி  
| |நாகர்கோவில்  
|}  

### குழித்துறை இரயில் நிலையத்தில் நிற்காமல் செல்லும் தொடருந்துகள்
:*நாகர்கோவில் – காந்திடாம் விரைவு வண்டி(16336/16335) வாரந்தோறும்  
:*நாகர்கோவில் – ஷலிமார் அதிவிரைவு வண்டி (12659/12660)வாரந்தோறும்  
:*திருநெல்வேலி - பிலாஸ்பூர் அதிவிரைவு வண்டி(12787/12788) வாரந்தோறும்  
:*திருநெல்வேலி - கபா அதிவிரைவு வண்டி (12997/12998)வாரம் இருமுறை  
:*திப்ருகர் - கன்னியாகுமரி விவேக் எக்ஸ்பிரஸ்(15905/15906) வாரந்தோறும்  

## ஆதாரங்கள்
# ஒ.ச.நே - 01:00



**ஒ.ச.நே - 01:00** (*UTC-01:00*) என்பது ஒருங்கிணைக்கப்பட்ட சர்வதேச நேரத்துடன் -01:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  

## சீர் நேரமாக பயன்படுத்தும் நாடுகள் (ஆண்டு முழுவதும்)
- கேப் வர்டி (கேப் வர்டி நேரம்). இங்கு பகலொளி சேமிப்பு நேரம் பயன்படுத்தப்படுவதில்லை.

## சீர் நேரமாக பயன்படுத்தும் பகுதிகள் (வடக்கு அரைக்கோள குளிர்காலத்தின்போது மட்டும்)
- கிழக்கு கிறீன்லாந்து (இட்டோக்கோர்டூர்மிட் மற்றும் சுற்றியுள்ள பகுதிகள்).
  - இங்கு ஐரோப்பிய ஒன்றியத்தின் பகலொளி சேமிப்பு நேர விதிகள் பின்பற்றப்படுகிறது.
- போர்த்துகலின் அசோரசு தன்னாட்சிப் பகுதி - 1966ஆம் ஆண்டு முதல்.
  - 1992 - 1993ஆம் ஆண்டின் குளிர்காலத்தின்போது *ஒ.ச.நே - 01:00* பயன்படுத்தப்படவில்லை; *மேற்கு ஐரோப்பிய நேரம் (ஒ.ச.நே ± 00:00)* பயன்படுத்தப்பட்டது.
# நாழிக்கல்பட்டி துர்க்கை அம்மன் கோயில்


**நாழிக்கல்ப்பட்டி துர்க்கை அம்மன் கோவில்** தமிழ்நாடு, சேலம் மாவட்டத்தில் நாழிக்கல்பட்டி என்னும் ஊரில் அமைந்துள்ள ஒரு துர்க்கை அம்மன் கோவில் ஆகும். இந்த அம்மன் கோயில் இன்று இந்து சமய அற நிலைத்துறையின் கட்டுப்பாட்டின் கீழ் இயங்கும் ஒரு கோயில் ஆகும்.  

## கோயில் வரலாறு
முன்னொரு காலத்தில் ஒரு வணிகர் தன்னுடைய ஆட்களுடன் சேர நாடான கேரளாவிற்கு சென்று மிளகுகளை வாங்கி வந்து இந்த ஊரில் விற்பனை செய்யும் தொழிலை செய்து வந்தார். அவ்வாறு மிளகுகளை வாங்கிக் கொண்டு கேரளாவில் இருந்து திரும்ப வரும்போது அவருடைய குதிரை வண்டியில் ஒரு கல் இருந்தது, அது கனமாக இருக்கவே அந்த கல்லை தூக்கி எறிந்து விட்டு வந்தனர், ஆனால் அந்த கல்லை எத்தனை முறை தூக்கி எறிந்தாலும் அந்த கல் தொடர்ந்து அந்த வண்டியிலே இருந்து வந்தது. இது அங்கு இருந்தவர்களை மிகவும் ஆச்சரியப்படுத்தியது.  

இதனால் எதோ ஒரு அற்புதம் நிகழ்வதாக அங்கு சென்றவர்கள் உணர்ந்தார்கள். பிறகு அனைவரும் அந்த கல்லையும் எடுத்து கொண்டே வந்தனர். அந்த இரவு வரும் வழியில் அந்த வணிகரின் கனவில் துர்க்கை அம்மன் தோன்றி அந்த கல் தான் தான் என்றும் தங்களின் பாதுகாபிற்காகவே வருவதாகவும் இதை தான் சொல்லும் இடத்தில வைத்து வழிப்பட்டால் வணங்கும் அனைவருக்கும் துணையாக இருக்கும் அம்மனாக விளங்குவேன் என்றும் கூறி மறைந்தார்.  

கனவில் அம்மன் சொன்ன இடத்தில அந்த கல்லை வைத்து இன்றளவும் வழிபடுகின்றனர். அதற்கு சான்றாக இன்றளவும் அந்த வணிக வியாபாரியான செட்டியார் குடும்பத்தில் ஒருவரே அந்த கோவில் தர்மகர்த்தா பதவியில் உள்ளனர்.  

## கோயிலின் சிறப்பு
அந்த அம்மனை வணங்கி எந்த ஒரு காரியத்தையும் தொடங்கினால் வெற்றி கிட்டும் என அந்தப் பகுதி மக்களால் நம்பப்படுகிறது. ஆண்டுதோறும் பங்குனி மாதம் இக்கோவிலுக்கு திருவிழா எடுக்கப்படுகிறது. இங்கு வாராவாரம் செவ்வாய் மற்றும் வெள்ளிக்கிழமைகளில் பூசை நடைபெறும். செவ்வாய்க்கிழமை நடைபெறும் வழிபாடு திருவிழா போன்று காட்சி அளிப்பது தனி சிறப்பு.  

## கோயில் அமைவிடம்
சேலம் நகரில் இருந்து 10 கி.மீ. தொலைவில் கெஜ்ஜல்நாயக்கன்பட்டியிலிருந்து நாழிக்கல்பட்டி செல்லும் வழியில் இக்கோவில் அமைந்துள்ளது.
# கோபியர்




**கோபியர்** (Gopi) ( சமசுகிருதம் (गोपी) இந்து தொன்மவியலில் பசுக்கூட்டத்தை மேய்க்கும் பெண்களை கோபிகைகள் என்பர். பாகவத புராணத்தில், ஸ்ரீகிருஷ்ணர் தன் தோழிகளான கோபிகை பெண்களுடன் சேர்ந்து பிருந்தாவனத்தில் பசுக் கூட்டத்தை மேய்ப்பதை விரிவாக எடுத்துரைக்கிறது. கோபிகைகள் கிருஷ்ணரிடம் அதிக பக்தி கொண்டவர்கள். கோபிகைப் பெண்களில் ராதை, ஸ்ரீகிருஷ்ணரிடம் மிகுந்த பக்தி கொண்டவள்.  

## படக்காட்சியகம்
# கேதாரேஸ்வரர் கோயில்


**கேதாரேஸ்வரர் கோயில்** (Kedareshwara Temple), இந்தியாவின் கர்நாடக மாநிலத்தில், ஹசன் மாவட்டத்தில், ஹளேபீடு எனும் இடத்தில், போசளர் கட்டிடக்கலை அமைப்பில் கட்டப்பட்டது. கேதாரேஸ்வரர் கோயில் மிக அருகில் ஹோய்சாலேஸ்வரர் கோவில் அமைந்துள்ளது. போசள மன்னர் இரண்டாம் வீர வல்லபனால் பொ.ஊ. 12ஆம் நூற்றாண்டில் கட்டப்பட்டது. தற்போது இக்கோயில் இந்தியத் தொல்லியல் துறையின் பொறுப்பில் உள்ளது. இக்கோயில் மூன்று கோபுரங்களைக் கொண்டது. சிவன், விஷ்ணு ஆகியோர்க்குத் தனித்தனி கோபுரங்களும் சன்னதிகளும் கொண்டது. மேலும் பைரவர், கோவர்தனன், வரதராஜர் சிற்பங்கள் கொண்டது.மாலிக் கபூரின் தென்னிந்திய படையெடுப்புகளின் போது இக்கோயிலும் பாழடிக்கப்பட்டது.  

## அடிக்குறிப்புகள்
# கதிரொளி மூலம் குடிநீரின் நுண்ணுயிர் நீக்கம்


வில் கதிரொளியில் குடிநீரை தூய்மையாக்குதல்]]  

**கதிரொளி குடிநீர் நுண்ணுயிர் நீக்கமுறை** (Solar water disinfection) என்பது எவ்வித செலவுமில்லாமல் குடிநீரில் உள்ள நுண்ணுயிர்களை அழித்து பாதுகாப்பான குடிநீர் உருவாக்கும் முறையாகும். இம்முறை ஒரு செலவில்லாத ஒர் எளிய முறையாகும். இதற்கு தேவைப்படுவது காலி பெட் புட்டிகள் மட்டுமே.  

ஒரு லிட்டர் முதல் மூன்று லிட்டர்வரை கொள்ளளவு கொண்ட நல்ல நிலையில் உள்ள நிறம் மங்காத வண்ணமல்லாத பெட் புட்டிகளை எடுத்துக்கொள்ளவேண்டும். இதில் நீரை நிரப்பி மூடியால் இறுக மூடி வீட்டுக்கூரையில் அல்லது நன்கு ஒளிபடக்கூடிய இடத்தில் குறைந்தது ஆறுமணிநேரம் படுக்கை வசத்தில் வைக்கவேண்டும். குறிப்பாக காலை ஓன்பது மணி முதல் மாலை மூன்று மணிவரை வைத்திருப்பது நல்லது. வெப்பம் குறைந்த காலங்களில் எட்டு மணிநேரம் வைத்திருக்கலாம். இதனால் நீரில் உள்ள நுண்ணுயிர்கள் அனைத்தும் வெயிலில் உள்ள புற ஊதாக் கதிர்களால் 99.99% வரை நீக்கப்படுகிறது. இதன் பிறகு இந்நீரை குடிக்கப் பயன்படுத்தலாம். இது காய்ச்சிக் குடிப்பதற்கு இணையானது. இதில் எவ்வித எரிபொருள் செலவும் இல்லை எனபது என்பது இதில் உள்ள சிறப்பாகும். இம் முறைக்கு பெட் புட்டிகளை பரிந்துரை செய்யப்பட்டாலும் கதிரொளியில் நீண்ட நேரம் இருப்பதால் ஞெகிழிப் புட்டிகளில் உள்ள வேதிப்பொருட்கள் நீரில் கரையலாம் என்ற ஐயம் உள்ளதால் கண்ணாடி புட்டிகளைப் பயன்படுத்துதல் நலம்.
# ஆலிஸ் வாக்கர்



**ஆலிஸ் மல்சீனியர் வாக்கர்** (**Alice Malsenior Walker**;பிப்பிரவரி 9, 1944) என்பவர் அமெரிக்க நாட்டைச் சேர்ந்த எழுத்தாளரும் சமூக செயற்பாட்டாளரும் ஆவார். இவர் புதினம், சிறுகதைகள், கவிதைகள் எனப் பல தளங்களில் எழுதிப் புலிட்சர் பரிசு பெற்ற பெண்மணி ஆவார். எழுத்தில் மட்டுமல்லாது சமூக அக்கறையுடன் செயல்படும் பெண்ணியவாதியாகவும் பொதுநலவாதியாகவும் கருதப்படுகிறார்.  

## இளமைக் காலம்

ஆலிஸ் வாக்கர் அமெரிக்காவின் சியார்சியா (Georgia) என்னும் ஊரில் எளிய குடும்பத்தில் பிறந்தார். 1952 இல் இவர் எட்டாம் அகவையில் இருக்கும்போது ஒரு கண்ணில் அடிபட்டு பாதிக்கப் பட்டார். இந்நிகழ்வினால் இவர் தனிமையில் விடப்பட்டார். புத்தகங்களைப் படிப்பதும் கவிதைகளைப் படைப்பதும் இவருக்கு மகிழ்ச்சியாக இருந்தன. இருப்பினும் சில ஆண்டுகளில் அறுவை சிகிச்சையினால் நலம் அடைந்தார். அட்லாண்டாவிலும் பின்னர் நியூயார்க்கு நகரிலும் உள்ள கல்லூரிகளில் கல்வி பயின்றார். நியூயார்க்கு நகரின் சாரா லாரன்சுக் கல்லூரியில் படிக்கும்போதே ஆப்பிரிக்காவுக்குக் கல்விப் பயணம் மேற்கொண்டார். தனது கல்லூரி நாட்களில் வாக்குப் பதிவு குறித்தும் குழந்தைகள் உரிமை குறித்தும் மக்கள் நலப் போராட்டங்களில் ஈடுபட்டார்.  

## இல்வாழ்க்கை

1967, மார்ச் 17இல் மெல்வின் ரோஸ்மேன் லெவந்தால் என்ற சிவில் உரிமைப் போராட்டங்களில் முனைப்பாகச் செயல்பட்ட சட்டம் படித்த ஒரு யூத இளைஞனை மணந்துகொண்டார். இக்கலப்புத் திருமணத்தை பழமைவாத அமைப்பான கு கிளஸ் கிளான் எதிர்த்தது. ஆலிஸ் தம்பதியர் தாக்கப் பட்டனர். இருப்பினும் ஆலிஸ் மனம் தளராமல் அத்தாக்குதலை எதிர்கொண்டார்.  

## எழுத்துப்பணி

1965 ஆம் ஆண்டில் பட்டம் பெற்றார். அப்பொழுதே ஆலிஸ் எழுதிய கவிதை நூல் ஒன்று வெளி வந்தது. 1982 இல் தி கலர் பர்பிள் என்னும் புதினம் மிகுந்த வரவேற்பைப் பெற்றது. புலிட்சர் பரிசும் தேசியப் புத்தக விருதும் இப்புதினத்திற்கு வழங்கப்பட்டன. மேலும் பல புதினங்களும் கட்டுரை நூல்களும் எழுதினார்.  

## அரசியல், சமூகப்பணி

அறுபதுகளில் கல்லூரியில் படிக்கும்போதே மார்ட்டின் லூதர் கிங் ஜூனியரைச் சந்தித்தார். பராக் ஒபாமா அமெரிக்காவின் குடியரசுத் தலைவராக ஆனதும் அவரைப் பாராட்டி மடல் எழுதினார் ஆலிஸ். உலக நாடுகளுக்குப் பயணம் செய்து ஏழைகளின் உயர்வுக்கும் ஒடுக்கப் பட்டோர் நலனுக்கும் பரிந்துப் பேசினார். இராக்கில் நிகழ்த்தப்பட்ட போருக்கு எதிராகப் போராட்டம் செய்து சிறைக்குச் சென்றார்.  
இன வேறுபாட்டைக் கடைபிடிக்கும் இசுரேலுக்கும் எதிராகப் பரப்புரை செய்து வருகிறார். கறுப்பினப் பெண்கள் தம் அடிமை நிலையை உணர்ந்து விழிப்பு அடைதல் வேண்டும் என்று பரப்புரை ஆற்றி வருகிறார். ஆலிஸ் வாக்கரின் புத்தகங்கள் 24 மொழிகளில் மொழி பெயர்க்கப்பட்டன. இந்நூல்களின் மூலம் கிடைக்கும் வருமானத்தை எயிட்சு நோயினால் வாடும் ஆப்பிரிக்க மக்களுக்கு வழங்குகிறார்.
# மர்மோட்



**மர்மோட்** (*Marmot*) என்பவை மர்மோட் பேரினத்தில் கொறிணி இனத்தைச் சேர்ந்த பெரிய அணில் ஆகும். இவ்வினத்தில் 15 வகைகள் உள்ளன. இவற்றுள் சில மலைப்பகுதிகளில் குறிப்பாக ஆல்ப்ஸ் மலை, வட அபென்னைன் மலை, கார்பத்தீய மலைகள், தத்ரா மலைகள் மற்றும் ஐரோப்பா மற்றும் வடமேற்கு ஆசியாவில் பைரெனீசு மலைகளிலும் காணப்படுகின்றன. மேலும் சில வகைகள் வட அமெரிக்காவின் ராக்கி மலைத்தொடர், கருமலைகள், காஸ்கேடு மலைகள், பசிபிக் மலைகள் மற்றும் சியெரா நெவடா ஆகிய பகுதிகளில் காணப்படுகின்றன. இந்தியாவின் லடாக் பகுதியிலும் பாக்கிஸ்தானின் தியோசாய் தேசியப்பூங்காவிலும் சில வகைகள் காணப்படுகின்றன. சில வட அமெரிக்கப் புல்வெளிப் பிரதேசங்களிலும் யுரேசியப் புல்வெளிகளிலும் பரவி வாழ்கின்றன. இதே போன்ற அளவு மற்றும் உருவ ஒற்றுமையுள்ள ஓர் உயிரினம் தரை நாய் ஆகும். ஆனால் அது மர்மோட் இனத்தைச் சேர்ந்ததல்ல.  

## வாழ்க்கை
பொதுவாக மர்மோட்டுகள் புதர்களிலும் தரைகளில் வளை அமைத்து வாழும் விலங்காகும். மஞ்சள் வயிற்று மர்மோட்டுகள் பாறைக்குவியல்களுக்கிடையேயும் வாழும். இவை குளிர்காலங்களில் மூன்று மாதங்கள் நீண்ட துயிலுக்கு ஆட்படும். மர்மோட்டுகள் சமூகமாகக் கூடி வாழும் விலங்குகள் ஆகும். ஆபத்துகள் ஏதேனும் தென்படின் இவை தங்களுக்கிடையே ஒலி எழுப்பி மற்ற மர்மோட்டுகளை எச்சரிக்கும். இவை புற்கள், பழங்கள், மரப்பாசிகள், பாசிகள், வேர்கள் மற்றும் பூக்களை உண்ணும் தாவர உண்ணிகளாகும்.  

## உடல் அமைப்பு
இவ்வகைக் கொறிணிகள் வகைக்கேற்ப நீண்டும் பளுவானதாயும் இருக்கும். சாதாரணமாக இவற்றின் எடை 3 முதல் 7 கி.கி வரை(6.6 முதல் 15.4 பவுண்டுகள்) இருக்கும். இவை குளிர் பிரதேசங்களுக்கேற்ற வாழ் தகவமைப்பு கொண்டவை. உடல் மற்றும் காது முழுவதும் மயிர் மூடிக் காணப்படும். இவற்றின் சிறிய கால்கள் மற்றும் வலுவான நகங்கள் வளை தோண்டுவதற்கு உதவும். முழு உடலும் 30 முதல் 60 செ. மீ (11.8 டொ 23. 6 அங்குலம்) நீளம் கொண்டவை. இதன் வால் மட்டும் 10 செ.மீ முதல் 25 செ.மீ வரை இருக்கும். இதன் உடல் முழுதும் உள்ள நீண்ட அடர்ந்த மயிரானது நீண்ட நார் போன்று மஞ்சள் கலந்த பழுப்பு நிறத்தில் காணப்படும். பழுப்பு, செம்பழுப்பு, கருப்பு மற்றும் சாம்பலும் வெண்மையும் கலந்த நிறங்களிலும் இருக்கும்.
# சர்பகந்தி


**சர்பகந்தா** (*rauvolfia serpentina*; **பாம்புக்களா** / **பாம்பு கலா**, **சிவன் அமல் பொடி**) எனப்படும் மூலிகைச் செடி தென்கிழக்கு ஆசியாவினைச் சார்ந்ததாகும். இத்தாவரம் கி.மு. 4ஆம் நூற்றாண்டு முதல் உயர் ரத்த அழுத்தம் மற்றும் தூக்கமின்மையை குணப்படுத்த பயன்பட்டதாக தெரிகிறது. சுமார் 400 ஆண்டுகளாக இதன் வேரை மூலிகையாகப் பயன்படுத்தி வருகிறார்கள். ஆயுர்வேத நூலான சரஹ சம்ஹிதாவில் இதனைப்பற்றிய குறிப்பு காணப்படுகிறது.  

ஐரோப்பாவில் இதனுடைய பயன் 1785 ஆம் ஆண்டில்தான் தெரிய வந்தது. சர்பகந்தியின் திறன் 1946-ம் ஆண்டிற்குப் பின்னரே நவீன மருத்துவத்தில் பரவ ஆரம்பித்தது. இதன் பிறப்பிடம் துணை ஆசியாக் கண்டம் பின் இந்தியா, அந்தமான், தென்கிழக்கு ஆசியா, வங்காளதேசம், பர்மா, இந்தோனேசியா, மற்றும் இலங்கை ஆகிய நாடுகளில் பரவி வளர்க்கப்பட்டது. இந்தியாவில் பஞ்சாப், சிக்கிம், பூடான், அசாம் மற்றும் தமிழ்நாட்டில் மேற்குத்தொடர்ச்சி மலைகளில் அதிகம் வளர்கிறது.  

சர்ப்பகந்தி வறட்சியைத் தாங்கி வளரும். அதிக குளிரும், அதிக மழையும் இத்தாவரத்திற்கு ஆகாது. இதன் ஆணிவேர் ஆழமாக நேராகச் செல்லும், சல்லிவேர்கள் கிளையாகப்பிரியும். பதினெட்டு மாதங்கள் வளர்ந்த செடிகளின் வேர் மருத்துவப் பயனுக்காகத் தோண்டி எடுக்கப்படுகிறது. புதர்ச்செடியான சர்ப்பகந்தாவின் இலைகளும் வேரும் மருத்துவப் பயன் கொண்டவை.
# அபாயச் சங்கிலி


**அபாயச் சங்கிலி** ( emergency brake (train) என்பது ஆபத்துக்காலங்களில் பயணிகள் தொடருந்தை நிறுத்த உதவும் கருவியாகும்.  

## வேகத் தடை செயல்படும் விதம்

தொடருந்தை உடனடியாக நிறுத்தும் வேகத்தடைக்கு பெயர் **நியூமாட்டிக் பிரேக்** என்பதாகும். தொடருந்தில் கம்ரெசர் என்னும் காற்று சேகரிப்பானை வைத்திருப்பார்கள். இதில் காற்றை அழுத்தத்துடன் ஒரு முதன்மை உருளையில் சேகரித்து வைத்திருப்பார்கள். இதில் இருந்து ஓட்டுநரின் கட்டுப்பாட்டில் ஒரு குழாய் ஒவ்வொரு பெட்டிக்கும் காற்றழுத்தம் செல்லும். இக்குழாய் ஒவ்வொரு பெட்டியிலும் இணைக்கப்பட்டிருக்கும். இதேபோல ஒவ்வொரு பெட்டியிலும் தனித்தனியாகவும் காற்றழுத்த உருளைகள் இருக்கும். இந்த உருளைகளிலும் காற்று அழுத்தத்துடன் சேகரித்து வைக்கப்பட்டிருக்கும். இதிலும் முதன்மை உருளையிலும் காற்றழுத்தம் ஒரே அளவாக இருக்கும். இவை இரண்டு அழுத்தங்களும் ஒரே அளவாக இருக்கும்வரை வேகத்தடைக் கட்டைகள் சக்கரங்களின் மேல் படாமல் இருக்குமாறு வடிவமைக்கப்பட்டுள்ளன. ஒட்டுநர் வண்டியை உடனே நிறுத்த விரும்பினால் முதன்மை உருளையில் இருந்து வரும் காற்றை நிறுத்திவிடுவார். இதனால் ஒவ்வொரு பெட்டிகளிலும் இருக்கும் தனிப்பட்ட உருளைகளில் இருக்கும் காற்றழுத்தம் அதிகமாவதால் லிவர்கள் இயங்கி வேகத்தடை கட்டைகள் சக்கரங்களை அழுத்தி வண்டியை நிறுத்துகின்றன.  

## பெட்டிகளில்
வில் சிவப்பு பிடியுடன் அபாயச் சங்கிலி]]  
தொடர்வண்டி பெட்டிகளில் சிவப்பு நிறத்தில் உள்ள சங்கிலியைப் பிடித்து இழுக்கும்போது ஒரு வால்வு திறந்து ஒட்டுநர் செய்ததைப்போல ஒருபக்கம் காற்றழுத்தம் நின்றுபோய்விட வண்டிகளில் உள்ள உருளைகளின் காற்றழுத்தத்தால் வண்டிச் சக்கரங்களை வேகத்தடைக் கட்டைகள் அழுத்தி வண்டி நிற்கும்.  

## தண்டம்
இந்தியாவில் சட்டவிரோதமாக சிலர் வண்டிகளை அபாயச் சங்கிலியை இழுத்து நிறுத்துகின்றனர்.இதனால் தேவையின்றி ஒருவர் வண்டியை நிறுத்தினால் இந்திய தொடர்வண்டி நிறுவனத்தால் ரூ ஆயிரம் தண்டம் அல்லது ஒராண்டுவரை சிறைத் தண்டனை விதிக்கப்படுகிறது.  

## மேற்கோள்
# விக்கிப்பீடியா:உங்களுக்குத் தெரியுமா/மே 6, 2015


- **நால்வரி எலி** எனப்படுவது அணில்களைப் போன்று முதுகில் கறுப்பும் வெள்ளையுமான வரிகள் கொண்ட எலிகளாகும்.
- பெரியபுராணம், திருவிளையாடல் புராணம் மற்றும் கந்த புராணம் ஆகியன **முக்கண் புராணங்கள்** எனப்படும்.
- **இஸ்லாமிய எழுத்துத்தணிக்** கலையானது, இஸ்லாத்தில் உயர்ந்த சித்திரக் கலையாக கொள்ளப்படுகின்றது
# பா. ரஞ்சித்


**பா. இரஞ்சித்** (*Pa. Ranjith*, பிறப்பு: திசம்பர் 8, 1982) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் திரைப்படம் அட்டகத்தி (2012) ஆகும். அடுத்ததாக மெட்ராஸ் எனும் படத்தை இயக்கி வெற்றி இயக்குநராக அடையாளம் கண்டவர் பின்னர் ரஜினிகாந்த்தை வைத்து கபாலி எனும் பிரம்மாண்டமான திரைப்படத்தை இயக்கியதன் மூலம் உலகளவில் கவனம் பெற்றார். இவர் இயக்குநர் வெங்கட் பிரபு விடம் உதவி இயக்குநராகப் பணியாற்றியவர்.  

## தொழில் வாழ்க்கை
ரஞ்சித் டிசம்பர் 8, 1982 இல் கரலபாக்கம், ஆவடி, சென்னையில் பிறந்தார். சென்னையில் உள்ள அரசு கவின் கலைகள் கல்லூரியில் பயின்றார். கல்லூரிக்குச் செல்லும்போது தனக்கு ஏற்பட்ட அனுபவங்களே தனது திரைப்படங்களுக்கு உந்துதலாக இருந்ததாகத் தெரிவித்தார்.  
|-  
|2018  
|காலா  
|தமிழ்  
|-  
|2021  
|சார்பட்டா பரம்பரை  
|தமிழ்  
|-  
| |2022  
|நட்சத்திரம் நகர்கிறது  
|தமிழ்  
|-  
|சியான்61  
|தமிழ்  
|-  
|2023  
|வேட்டுவம்  
|தமிழ்  
|-  
|TBA  
|உலகநாயகன் 233  
|தமிழ்  
|}  

### தயாரிப்பாளராக
| 2018 | பரியேறும் பெருமாள் |  |
| --- | --- | --- |
| 2019 | இரண்டாம் உலகப்போரின் கடைசி குண்டு |  |
| 2021 | ரைட்டர் |  |
| 2022 | சேத்துமான் |  |
| TBA | ஜே பேபி | } |

### விநியோகஸ்தர் மற்றும் தயாரிப்பாளராக
| 2022 | ***குதிரைவால்*** | யாழி பிலிம்ஸ் விக்னேஷ் சுந்தரேசன் தயாரித்துள்ளார் | **கேரளாவின் சர்வதேச திரைப்பட விழா**
----12 பிப்ரவரி 2021 அன்று கேரளாவின் சர்வதேச திரைப்பட விழாவில் முதல் காட்சிக்குத் தேர்ந்தெடுக்கப்பட்டது மற்றும் விமர்சகர்களிடமிருந்து நேர்மறையான விமர்சனங்களைப் பெற்றது. |
| --- | --- | --- | --- |
| **மும்பை அகாடமி ஆஃப் தி மூவிங் இமேஜ்**
----2020 MAMI க்கான இந்தியக் கதைப் பிரிவின் கீழ் திரையிடப்படும் திரைப்படங்களில் ஒன்றாக இது அதிகாரப்பூர்வமாகத் தேர்ந்தெடுக்கப்பட்டது. | } |  |  |

## தொடர்ந்து உடன்பணியாற்றுகின்றவர்கள்
**பிரவீன் கே. எல்**

| - | கபிலன் |  |
| --- | --- | --- |
| உமா தேவி |  |  |
| - | அருண்ராஜா காமராஜ் | } |

## பரிந்துரை மற்றும் விருதுகள்
| ஆண்டு | திரைப்படம் | விருது | வகை | குறிப்பு |
| --- | --- | --- | --- | --- |
| *அட்டகத்தி* | ஜெயா டிவி விருதுகள் | சிறந்த இயக்குநர் |  |  |
| *மெட்ராஸ்* | ஆனந்த விகடன் சினிமா விருதுகள் | சிறந்த இயக்குநர் |  |  |
| சிறந்த கதை |  |  |  |  |
| தென்னிந்திய பிலிம்பேர் விருதுகள் | சிறந்த இயக்குநர் - தமிழ் |  |  |  |
| தென்னிந்திய சர்வதேசத் திரைப்பட விருதுகள் | சிறந்த இயக்குநர் - தமிழ் |  |  |  |
| விஜய் விருதுகள் | சிறந்த இயக்குநர் |  |  |  |
| *கபாலி* | எடிசன் விருதுகள் | சிறந்த இயக்குநர் |  |  |
| தென்னிந்திய பிலிம்பேர் விருதுகள் | சிறந்த இயக்குநர் |  |  |  |
| ஐபா உற்சவம் | சிறந்த இயக்குநர் |  |  |  |
| *பரியேறும் பெருமாள்* | பிகைன்ட்ஹூட்ஸ் தங்க பதக்கம் | சிறந்த இயக்குநர் |  |  |
| நோர்வே தமிழ்த் திரைப்பட விழா | சிறந்த திரைப்படம் |  |  |  |
| எடிசன் விருதுகள் | சிறந்த திரைப்படம் |  |  |  |
| தென்னிந்திய சர்வதேசத் திரைப்பட விருதுகள் | சிறந்த திரைப்படம் – தமிழ் | } |  |  |
# வேல்சின் இளவரசி சார்லட்



**வேல்சின் இளவரசி சார்லட்** (*Princess Charlotte of Wales*, சார்லட் எலிசபெத் டயானா, *Charlotte Elizabeth Diana*; பிறப்பு 2 மே 2015) என்பவர் வேல்சு இளவரசர் வில்லியம், வேல்சு இளவரசி கேத்தரின் ஆகியோரின் மகளும், இரண்டாவது பிள்ளையும், ஐக்கிய இராச்சியத்தின் மூன்றாம் சார்லசு, வேல்ஸ் இளவரசி டயானா ஆகியோரின் பேத்தியும் ஆவார். ஐக்கிய இராச்சியத்தின் மூன்றாம் சார்லசுக்குப் பின்னர் பிரித்தானிய ஆட்சிக்கு வரக்கூடிய தந்தை வில்லியம், தமையன் ஜார்ஜ் ஆகியோருக்குப் பின் மூன்றாவது முடிக்குரியவராக சார்லட் உள்ளார்.  

## குறிப்புகளும் மேற்கோள்களும்
# 24 (தமிழ்த் திரைப்படம்)



**24,** இயக்குநர் விக்ரம் குமார் எழுத்து மற்றும் இயக்கத்தில் 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில் முன்னணி வேடங்களில் சூர்யா, நித்யா மேனன் , சமந்தா ருத் பிரபு ஆகியோர் நடித்திருந்தனர். இத்திரைப்படத்தினை சூர்யாவின் *2டி என்டேர்டைன்மென்ட்* நிறுவனம் தயாரித்திருந்தது.  

## நடிகர்கள்
- சூர்யா (*ஆத்ரயா, மணி, சேதுராமன்)*
- நித்யா மேனன் (*பிரியா சேதுராமன்*)
- சமந்தா ருத் பிரபு (*சத்யபாமா*)
- சரண்யா பொன்வண்ணன்

## தயாரிப்பு
படத்தின் படப்பிடிப்பு 2015 ஏப்ரல் 9 ஆம் தேதி மும்பையில் அமைக்கப்பட்ட மிகப்பெரிய ஏற்பாட்டில் தொடங்கியது. இந்த செட் அமைக்க 4 கோடி செலவிடப்பட்டது. இப்படத்துக்காக மும்பை, போலந்து உள்ளிட்ட இடங்களில் படப்பிடிப்பு நடைபெற்றது. அதனைத் தொடர்ந்து கணினிவரைகலைப் (graphics) பணிகள் உள்ளிட்ட இறுதிகட்டப் பணிகள் தீவிரமாக நடைபெற்றவிட்டன. ஏப்ரல் மாதம் இப்படத்தை வெளியிட படக்குழு முடிவு செய்திருக்கிறது. சூர்யா 3 வேடங்களில் நடித்திருக்கிறார். இந்தப் படத்தின் முன்மாதிரி ஒளிப்படம் மார்ச்சு 4, 2016 அன்று மாலை 6 மணியளவில் யூடியூப்பில் வெளியிடப்பட்டது.  

## வெளியிணைப்புகள்
2 D entertainment-இன் பக்கம்